b'\n_START_ARTICLE_\nSven Ingemar Ljungh\n_START_PARAGRAPH_\nSven Ingemar Ljungh (5. kes\xc3\xa4kuuta 1757 Bj\xc3\xb6rk\xc3\xb6, J\xc3\xb6nk\xc3\xb6pingin l\xc3\xa4\xc3\xa4ni - 12. syyskuuta 1828 B\xc3\xa4laryd, J\xc3\xb6nk\xc3\xb6pingin l\xc3\xa4\xc3\xa4ni) oli ruotsalainen luonnontutkija, virkamies ja ker\xc3\xa4ilij\xc3\xa4._NEWLINE_Ljungh opiskeli Uppsalan yliopistossa 1775-1777, muun muassa Carl von Linn\xc3\xa9n johdolla, ja vieraili t\xc3\xa4m\xc3\xa4n kotona. H\xc3\xa4n valmistui teologiksi 1777 ja ryhtyi opiskelemaan l\xc3\xa4\xc3\xa4ketiedett\xc3\xa4, mutta sairastui malariaan ja joutui lopettamaan opinnot. H\xc3\xa4n valitsi virkamiesuran, ja toimi kruununvoutina J\xc3\xb6nk\xc3\xb6pingin l\xc3\xa4\xc3\xa4niss\xc3\xa4 vuosina 1780-1793._NEWLINE_Vuonna 1808 Ljungh nimitettiin Ruotsin kuninkaallisen tiedeakatemian johtoteht\xc3\xa4viin G\xc3\xb6teborgiin, ja vuonna 1812 Maatalousakatemiaan._NEWLINE_Ljungh oli innokas ker\xc3\xa4ilij\xc3\xa4, ja h\xc3\xa4nen hy\xc3\xb6nteiskokoelmansa k\xc3\xa4sitti 5\xc2\xa0000\xe2\x80\x936\xc2\xa0000\xc2\xa0lajia vuonna 1803. H\xc3\xa4n nimesi useita uusia lajeja, linnuista putotohuitin (Porzana paykullii) ja tulit\xc3\xb6yhd\xc3\xb6n (Dinopium javanense). Kokoelmat myytiin Ljunghin kuoleman j\xc3\xa4lkeen.'